L 28224 Jurnalul Oficial al Uniunii Europene 26.9.2014 DECIZIA 2014/674/PESC A CONSILIULUI din 25 septembrie 2014 de modificare și prelungire a Deciziei 2010/565/PESC privind misiunea de consiliere și de asistență a Uniunii Europene în domeniul reformei sectorului de securitate în Republica Democratică Congo (EUSEC RD Congo) CONSILIUL UNIUNII EUROPENE, având în vedere Tratatul privind Uniunea Europeană, în special articolul 28, articolul 42 alineatul (4) și articolul 43 alineatul (2), având în vedere propunerea Înaltului Reprezentant al Uniunii pentru afaceri externe şi politica de securitate, întrucât: (1) La 21 septembrie 2010, Consiliul a adoptat Decizia 2010/565/PESC (), modificată ultima dată prin Decizia 2013/468/PESC ('). Decizia 2010/565/PESC expiră la 30 septembrie 2014. (2) La 18 iunie 2014, Comitetul politic și de securitate (COPS) a aprobat modalitățile de realizare a tranziției EUSEC RD Congo, în cadrul viitorului angajament al UE în sprijinul reformei sectorului de securitate (RSS) în Republica Democratică Congo (RDCO), ceea ce atrage prelungirea EUSEC RD Congo cu nouă luni, până la 30 iunie 2015, în vederea punerii în aplicare a tranziției finale, cu scopul predării sarcinilor care îi revin. (3)  EUSEC RD Congo se va derula în contextul unei situații care s-ar putea deteriora şi ar putea împiedica realizarea obiectivelor acţiunii externe a Uniunii prevăzute la articolul 21 din tratat, ADOPTĂ PREZENTA DECIZIE: Articolul 1 Decizia 2010/565/PESC se modifică după cum urmează: 1. Articolul 2 se înlocuieşte cu următorul text: „Articolul 2 Mandat În strânsă cooperare și coordonare cu ceilalți actori ai comunității internaționale, în special cu Organizaţia Naţiunilor Unite și cu MONUSCO, şi în conformitate cu obiectivele prevăzute la articolul 1, misiunea urmăreşte să aducă un sprijin concret în domeniul RSS, creând condițiile propice punerii în aplicare pe termen scurt şi mediu a activităților şi proiectelor bazate pe orientările reținute de autoritățile congoleze în planul reformei FARDC și incluse în programul de acțiune al misiunii, printre care: (a) menţinerea sprijinului la nivel strategic şi, în acelaşi timp, integrarea activităţilor privitoare la combaterea impuni- tății în domeniul respectării drepturilor omului, inclusiv violenţa sexuală; (b) menținerea sprijinului pentru consolidarea administrației și instituirea unui sistem de gestionare a resurselor umane, pe baza activității în curs pentru îmbunătățirea autonomiei procesului; (c) îmbunătățirea capacității operaționale a FARDC, prin cooperarea cu autoritățile militare în vederea sustenabilității sistemului de educație militară, cu accent pe şcolile pentru ofițeri şi subofițeri.” 2, La articolul 3, alineatul (1) se înlocuieşte cu următorul text: „(1) EUSEC RD Congo este structurată în conformitate cu documentele sale de planificare.” () Decizia 2010/565/PESC a Consiliului din 21 septembrie 2010 privind misiunea de consiliere și de asistență a Uniunii Europene în dome- niul reformei sectorului de securitate în Republica Democratică Congo (EUSEC RD Congo) JO L 248, 22.9.2010, p. 59). (') Decizia 2013/468/PESC a Consiliului din 23 septembrie 2013 de modificare și prelungire a Deciziei 2010/565/PESC privind misiunea de consiliere şi de asistență a Uniunii Europene în domeniul reformei sectorului de securitate în Republica Democratică Congo (EUSEC RD Congo) J0L 252, 24.9.2013, p. 29).